| Abruñeiro dos xardíns |
| --- |
| Abruñeiro dos xardíns na variedade atropúrpurea |
| Clasificación científica |
| 

|  |  |
| --- | --- |
| Reino: | Plantae |
| Subreino: | Tracheobionta |
| División: | Magnoliophyta |
| Clase: | Magnoliopsida |
| Subclase: | Rosidae |
| Orde: | Rosales |
| Familia: | Rosaceae |
| Subfamilia: | Amygdaloideae |
| Tribo: | Amygdaleae |
| Xénero: | *Prunus* |
| Sección: | Prunus |
| Especie: | ***P. cerasifera*** |

 |
| Nome binomial |
| *Prunus cerasifera*Ehrh. |

O **abruñeiro dos xardíns** (***Prunus cerasifera***) , é unha especie botánica do xénero  *Prunus*  e do subxénero *Prunus* nativa de Europa central e leste, e Asia suroeste e central. O nome latino lembra que é da familia da cerdeira aínda que o seu valor sexa ornamental. É común na xardinaxe galega, especialmente en parques públicos pola súa floración primaveral epolo ton avermellado das súas follas en primavera e verán.

Descrición
----------

É unha pequena árbore que pode acadar os 6-7 metros. Posúe unha copa ampla e arredondada. A folla é caduca de 4–6 cm de longo, de cor vermella cando nace que torna púrpura escura e fica na árbore até case a fin do outono. As follas son simples, alternas ovadas ou elípticas, co bordo serrado; os ápices agudos, glabras, agás o nervio central no envés. As pólas son tamén avermelladas.

As flores son de cor rosada de 1,5 a 2 cm de diámetro, que torna branca ao abrir. Saen antes que as follas no mes de marzo. Teñen cinco pétalos e moitos estames. É unha das primeiras árbores europeas en florear na primavera.

O froito é unha drupa, moi semellante á cereixa ou un abruño, de 2 a 3 cm de diámetro e de cor amarela ou avermellada. Son comestíbeis cando acadan a madurez a comezos do outono. Os rabiños teñen propiedades diuréticas.

Cultivo e usos
--------------

A froito pode comerse fresco de varios xeitos. Unhas variedades dan froitos doces e de bo sabor, mentres outras dan abruños acedos, mais que son excelentes para facer marmeladas. 
É moi popular coma árbore ornamental de xardín, e pola súa moi ceda floración. Desenvolvéronse numerosos cultivares, moitos pola follaxe purpúrea e as flores rosadas, coma *Prunus cerasifera* 'Pissardii' e 'Nigra'. Estas formas de follaxe purpúrea tamén dan froitos púrpura escuros, cos que se fan xeleas atractivas, e intensamente coloreadas. Outras, coma 'Lindsayae', teñen flores rosa pálidas e follaxe verde.

Multiplícase por semente e por esgallo; tamén as variedades por medio do enxerto. Dáse en diferentes climas: cálidos e fríos. Vexeta ben en solos calcarios e pobre, pero con humidade de abondo. 
Cómpre diferenciar esta especie do mirabeleiro (*Prunus domestica var. syriaca*).

Abruños de xardín.
Flor do abruñeiro de xardín.

Crenzas
-------

Segundo as lendas e supersticións eslavas esta árbore é bastante mal considerada. Os demos xermanos aparecen nas cerdeiras metendo en problemas a quen ousaba tocalos. Con labras de cerdeira os eslavos tentaban saber se unha persoa tiña lombrigas. Arroxábanas á auga, se afundían era proba da existencia destes seres diabólicos no corpo humano. Os albaneses queiman pólas desta cerdeira nas noites consagradas ao novo sol, gardan as cinsas e fecundan con elas as vides. Ás veces as pólas do abruñeiro son colocadas nas portas das noivas a noite do primeiro de maio. Na campiña italiana aconséllase non comer cereixas cos ricos.

Taxonomía
---------

*Prunus cerasifera* foi descrita por Jakob Friedrich Ehrhart e publicado en *Gartenkalender 4: 192–193*, no ano 1784.

Etimoloxía
*Prunus*, é o nome latino do abruñeiro.

*Cerasifera*, epíteto derivado de *Cerasus*, cerdeira e *fer* = ter. Que ten ou produce cereixas, aludindo aos pequenos abruños. Nalgunhas linguas, como o castelán ou o inglés recibe o nome de cerdeira-ameixeira.

Variedades aceptadas
* *Prunus cerasifera var. pissardii* (Carrière) Koehne

Sinonimia
* *Cerasus myrobalanos* hort.
* *Padus racemosa* (Lam.) C.K.Schneid.
* *Padus racemosa subsp. racemosa*
* *Prunus cerasifera subsp. myrobalana* (L.) C.K.Schneid.
* *Prunus divaricata* Ledeb.
* *Prunus domestica var. myrobalana* L.
* *Prunus myrobalana* (L.) Loisel.
* *Prunus cerasifera var. orientalis* Popov
* *Prunus cerasifera subsp. sogdiana* Cinovskis
* *Prunus mirabilis* Sumner
* *Prunus orientalis* Kudr.
* *Prunus sogdiana* Vassilcz.

Notas
-----

1. ↑  Nome vulgar galego favorito segundo o Servizo de Normalización Lingüística da Universidade de Santiago de Compostela, baseándose en diferentes fontes: ‘’Diccionario das ciencias da natureza e da saúde’’ (A-C). A Coruña, Deputación da Coruña, 2000. ‘’Guía das árbores de Galicia’’. A Coruña, Baía Edicións, 1997 -
2. ↑  "Copia arquivada". Arquivado dende o orixinal o 05 de marzo de 2016. Consultado o 10 de maio de 2013.
3. ↑  *Abruñeiro dos xardíns* en Trópicos
4. ↑  "Prunus cerasifera Ehrh". *www.catalogueoflife.org*. Consultado o 2022-02-08.
5. ↑  *Abruñeiro dos xardíns* en PlantList/

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Abruñeiro dos xardíns*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Abruñeiro dos xardíns***  |

### Bibliografía

* Flora of China Editorial Committee. 2003. Fl. China 9: 1–496. Science Press & Missouri Botanical Garden Press, Beijing & St. Louis.
* Zuloaga, F. O. O. Morrone, M. J. Belgrano, C. Marticorena & E. Marchesi. (eds.) 2008. Catálogo de las Plantas Vasculares del Cono Sur (Argentina, Sur de Brasil, Chile, Paraguay y Uruguay). Monogr. Syst. Bot. Missouri Bot. Gard. 107(1): i–xcvi, 1–983; 107(2): i–xx, 985–2286; 107(3): i–xxi, 2287–3348.

### Outros artigos

* Abruñeiro

### Ligazóns externas

* Descrición botánica
* USDA, ARS, National Genetic Resources Program. Germplasm Resources Information Network - (GRIN) [Online Database]. [

|  |  |
| --- | --- |
| Control de autoridades | 
* Wd: Q146951
* BRE: 1815019
* GND: 4433611-1
* LCCN: sh85023102

 |

|  |  |
| --- | --- |
| Identificadores taxonómicos | 
* APDB: 152749
* APNI: 112581
* BioLib: 39510
* Dyntaxa: 223077
* EOL: 301112
* EPPO: PRNCF
* EUNIS: 179699
* FloraBase: 17211
* FNA: 200011156
* FoC: 200011156
* GBIF: 3021730
* iNaturalist: 55837
* IPNI: 729568-1
* ITIS: 24772
* IUCN: 172162
* NBN: NBNSYS0000003416
* NCBI: 36595
* PalDat: Prunus\_cerasifera
* PlantList: rjp-44
* POWO: ID
* Soortenregister: 121232
* TAXREF: 116053
* Tela Botanica: 53439
* Tropicos: 27801090
* PLANTS: PRCE2
* VASCAN: 8860
* VicFlora: ID

 |

|  |  |
| --- | --- |
| Identificadores | 
* UNII: XVE14FEG0K

 |